钦定古今图书集成/明伦汇编/家范典/第064卷 > 又 前人
## 钦定古今图书集成/明伦汇编/家范典/第064卷 > 又 前人

丙辰中秋，欢饮达旦，大醉，作此篇兼怀子由

明月几时有，把酒问青天。不知天上宫阙，今夕是何
年。我欲乘风归去，又恐琼楼玉宇，高处不胜寒。起舞
弄婆娑。不似在人间。转朱阁，低绮户，照无眠。不应
有恨，何事只为别时圆。人有悲欢离合，月有阴晴圆
缺，此事古难全。但愿同长久，千里共婵娟。